ધરપકડની કાર્યવાહી થોડી શિથિલતા સાથે ચાલી રહી હતી. ઓસ્કર રોકડ રોજમેળ અને ખાતાવહી લેવા માટે ગયો, ત્યાં સુધી ગેસ્ટાપો ક્લોનોવ્સ્કા સાથે આડી-અવળી વાતો કરતા રહ્યા. એક કાગળ પર કેટલાંક નામો લખવા દેવાનો સમય ઓસ્કરને આપવામાં આવ્યો હતો. એ બધી વ્યક્તિઓ સાથેની ઓસ્કરની મુલાકાતો હવે રદ્દ કરવી પડશે એવું બહાનું ઓસ્કરે બતાવ્યું. પરંતુ ક્લોનોવ્સ્કા બરાબર સમજતી હતી, કે એ યાદી એવા લોકોના નામોની હતી, જેમનો સંપર્ક કરીને તેણે ઓસ્કરને છોડાવવાની મદદ માગવાની હતી.